Diari Oficial de la Generalitat Valenciana


Sumari del DOGV 5847, del 11-09-2008 (2008/10314)

RESOLUCIÓ de 3 de setembre de 2008, de la Direcció General d'Ordenació i Centres Docents de la Conselleria d'Educació, per la que es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria per al curs 2008-2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5847

Data del DOGV
:   11-09-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/10351


Data del document
:   03-09-2008

Organisme emissor
:   Conselleria d'Educació

Tipus de document
:   Resolució

Correcció d'errades

Anàlisi jurídica

 Descriptors 

:   * educació especial
    * centre d'ensenyament
    * suport econòmic
    * legislació escolar
    * reinserció escolar
    * escolarització

RESOLUCIÓ de 3 de setembre de 2008, de la Direcció General d'Ordenació i Centres Docents de la Conselleria d'Educació, per la que es resol la convocatòria ordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'educació infantil (2n cicle), educació primària i educació secundària obligatòria per al curs 2008-2009. [2008/10439]
La Llei Orgànica 2/2006, de 3 de maig, d'Educació, establix en l'article 60 que a fi de fer efectiu el principi d'igualtat, les administracions educatives desenvoluparan accions de caràcter compensatori en relació amb les persones, grups i àmbits territorials que es troben en situacions desfavorables i proveiran els recursos econòmics i els suports precisos per a això.
L'Orde de 4 de juliol de 2001, de la Conselleria de Cultura i Educació, va regular l'atenció a l'alumnat amb necessitats de compensació educativa (DOGV de 17.07.01).
En el seu desenvolupament, la Resolució de la Direcció General d'Ordenació i Innovació Educativa i Política Lingüística de 14 de febrer de 2002 (DOGV de 27.02.02), va determinar els criteris i el procediment per a l'autorització dels centres i programes de compensació educativa.
Revisada i avaluada la proposta d'autorització realitzada per les direccions territorials d'Educació d'Alacant, Castelló i València a través de la Comissió designada a este efecte.
Fent ús de les atribucions que em conferix la disposició addicional primera de l'Orde de 4 de juliol de 2001, resolc:
Primer
Autoritzar, amb caràcter ordinari per al curs escolar 2008-2009, els programes dels centres que es relacionen en l'annex I de la present resolució.
Els centres privats concertats rebran directament les ajudes corresponents a l'alumnat beneficiari de la línia T0072000 a fi de finançar els gastos de funcionament necessaris per a dur a terme els projectes d'educació compensatòria que s'impartix al dit alumnat.
Segon
Concedir als mencionats centres els recursos econòmics que figuren en l'annex I.
La concessió dels dits recursos tindrà caràcter plurianual per al curs acadèmic 2008-2009 en aplicació de l'article 29b del Text Refós de la Llei d'Hisenda Pública de la Generalitat Valenciana. Per això, la dotació econòmica es realitza en les dos fases següents:
Primera fase. Primer quadrimestre del curs 2008-2009.
Per als centres públics se sufragaran a càrrec del capítol II, aplicació pressupostària 73.34.77.720.74.203.99 del Pressupost de la Generalitat Valenciana per a l'exercici 2008.
Per als centres privats concertats se sufragaran amb càrrec de la línia de subvenció T0072000 de la secció, servici i programa 15.34.77.891.54 del Pressupost de la Generalitat Valenciana per al 2008.
Segona fase. Segon i tercer trimestre del curs 2008-2009.
Per als centres públics se sufragaran a càrrec del capítol II, programa 421.30, de l'exercici pressupostari per al 2009.
Per als centres privats concertats se sufragaran a càrrec de la línia de subvenció T0072000 del programa 421.30, de l'exercici pressupostari per al 2009.
El finançament d'esta segona fase quedarà condicionada a l'existència de crèdit adequat i suficient per a atendre-la en la Llei de Pressupostos de la Generalitat Valenciana de l'any 2009.
Tercer
Proposar a la Direcció General de Personal la concessió dels recursos humans indicats en l'annex I a fi de fer possible el desenvolupament dels programes autoritzats.
Els recursos humans concedits als centres de règim privat concertat que es contemplen en l'annex I són -únicament en el cas de les direccions territorials d'Educació de Castelló i València-, addicionals als que ja disposen i han adquirit a través de convocatòries d'autorització anteriors a esta.
Quart
Per a la justificació de gastos, en aplicació de la Resolució de 14 de febrer de 2002, únicament els centres de règim privat concertat hauran de presentar els annexos II i III de la present resolució, junt amb la documentació original o fotocòpia compulsada.
El termini de que disposaran els beneficiaris dels centres de règim privat concertat per a justificar davant de la Direcció General d'Ordenació i Centres Docents la subvenció corresponent al primer quadrimestre del curs escolar 2008-2009 finalitzarà el dia 10 de novembre de 2008. En cas de no presentar la documentació en el termini establit, el beneficiari perdrà el dret a la subvenció.
Els centres de règim públic no necessitaran aportar justificació de gastos per al pagament de la dotació econòmica que es concedix en esta resolució.
Quint
Per mitjà de la present resolució es concedix als centres que es relacionen en l'annex I la quantitat econòmica corresponent al primer quadrimestre del curs acadèmic 2008-2009. La resta de la dotació econòmica corresponent al segon i tercer quadrimestre, es realitzarà en l'exercici pressupostari corresponent mitjançant una resolució a partir del mes de febrer de 2009.
Contra esta resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua notificació o publicació. Tot això de conformitat amb el que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú.
València, 3 de setembre de 2008.- El director general d'Ordenació i Centres docents: Francisco Baila Herrera.ANNEX II
Titular del Centre:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Una vegada conegut el contingut de la Resolució de 3 de setembre de 2008, de la Direcció General d'Ordenació i Centres Docents, per la qual s'ha concedit una ajuda econòmica per al centre, presente davant de la Direcció General d'Ordenació i Centres Docents la següent documentació a fi de justificar la subvenció concedida per al primer quadrimestre del curs 2008-2009.
Factures de despeses de material i altres despeses de funcionament (Annex III)
Justificat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Concedit
(Resolució de 3 de setembre de 2008) \_\_\_\_\_\_\_\_\_\_\_\_\_\_\_\_\_\_
Per tot això sol·licite que tinga per presentat este escrit amb els annexos i la documentació adjunta, la veracitat dels quals certifique, i que es considere així justificada la subvenció concedida per al primer quadrimestre per Resolució de 3 de setembre de 2008.
\_\_\_\_\_\_\_\_\_\_\_\_\_\_\_\_,\_\_\_\_\_ de\_\_\_\_\_\_\_\_\_\_\_ de 200...
(Segell i firmat)
Sr. director general d'Ordenació i Centres Docents.
ANNEX III
FACTURES DE DESPESES DE MATERIAL I ALTRES DESPESES DE FUNCIONAMENT
DATA CONCEPTE IMPORT
\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_